Up-454/01
Natisni
Opravilna št.:
Up-454/01
Datum odločitve:
17. 12. 2002
ECLI:
ECLI:SI:USRS:2002:Up.454.01
Akt:
Ustavna pritožba A. A. zoper sklep Višjega delovnega in socialnega sodišča št. Psp 286/2001 z dne 7. 9. 2001 v zvezi s sklepom Delovnega in socialnega sodišča v Ljubljani št. Ps 371/95 z dne 4. 7. 2001
Izrek:
Ustavna pritožba A. A. zoper sklep Višjega delovnega in socialnega sodišča št. Psp 286/2001 z dne 7. 9. 2001 v zvezi s sklepom Delovnega in socialnega sodišča v Ljubljani št. Ps 371/95 z dne 4. 7. 2001 se ne sprejme.
Evidenčni stavek:
Sodišče s svojim stališčem zakona ni uporabilo tako, da bi mu dalo vsebino, ki bi bila v neskladju z Ustavo, kar bi lahko pomenilo kršitev 22. člena Ustave.
Geslo:
5.3.13.18 - Temeljne pravice - Državljanske in politične pravice - Procesna jamstva, pravica do obrambe in poštenega sojenja - Enakost orožij.
Pravna podlaga:
Člen 22, Ustava [URS]

Člen 55.2.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
6. 11. 2001
Vrsta odločitve:
sklep
Vrsta rešitve:
nesprejem ustavne pritožbe
Dokument:
US21977
Up-454/01 - 4
7. 1. 2003
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 17. decembra 2002 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper sklep Višjega delovnega in socialnega sodišča št. Psp 286/2001 z dne 7. 9. 2001 v zvezi s sklepom Delovnega in socialnega sodišča v Ljubljani št. Ps 371/95 z dne 4. 7. 2001 se ne sprejme.
Obrazložitev
1. Pritožnica navaja, da že več let neuspešno sproža postopke za priznanje višjega odstotka invalidnosti zaradi telesne okvare. S tem v zvezi izpodbija sklep Višjega delovnega in socialnega sodišča, s katerim je bil potrjen sklep sodišča prve stopnje, da se ugovor pritožnice zoper sklep Vrhovnega sodišča kot nedovoljen zavrže. To je odločilo, da se revizija zavrže.
2. Ustavna pritožba je posebno pravno sredstvo, ki je dopustno zoper posamične akte državnih organov, organov lokalnih skupnosti in nosilcev javnih pooblastil, kadar se z njimi posega v človekove pravice ali temeljne svoboščine. Ustavno sodišče pri tem presojanju ni inštanca rednim sodiščem. O konkretnih zahtevkih ne more odločati namesto drugih organov, niti pri njih posredovati za drugačno odločitev.
3. Izpodbijani sklep je bil izdan v zvezi z vprašanjem, ali je zoper odločitev Vrhovnega sodišča dopustno vložiti pravno sredstvo. S stališčem, da zakon tega ne omogoča, sodišče zakona ni uporabilo tako, da bi mu dalo vsebino, ki bi bila v neskladju z Ustavo, kar bi lahko pomenilo kršitev 22. člena Ustave. Drugih kršitev človekovih pravic, ki naj bi bile pritožnici storjene z izpodbijanim sklepom, pritožnica ne zatrjuje. Ker glede na navedeno ustavna pritožba očitno ni utemeljena, je Ustavno sodišče ni sprejelo. Pri tem se ni spuščalo v vprašanje, ali so bile za njeno vložitev sploh izpolnjene procesne predpostavke.
4. Senat Ustavnega sodišča je sprejel ta sklep na podlagi prve alineje drugega odstavka 55. člena ZUstS v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
Milojka Modrijan